Κινηματογραφικά γεγονότα του 2023

Τα κινηματογραφικά γεγονότα του 2023 είναι μια επισκόπηση των γεγονότων και ειδήσεων, συμπεριλαμβανομένων των τελετών βραβείων, των φεστιβάλ και αξιοσημείωτων θανάτων από τον χώρο του κινηματογράφου. Η Warner Bros. και η Disney γιορτάζουν τις εκατονταετίες τους το 2023.

 Το Super Mario Bros. Η Ταινία έγινε η πρώτη ταινία βασισμένη σε ένα βιντεοπαιχνίδι, η εντέκατη ταινία κινουμένων σχεδίων, και η 52η ταινία συνολικά που εισέπραξε πάνω από $1 δισεκατομμύριο παγκοσμίως. Έσπασε και άλλα ρεκόρ εισιτηρίων: Έγινε η ταινία κινουμένων σχεδίων που δεν κυκλοφόρησε από την Walt Disney Pictures με τις μεγαλύτερες εισπράξεις, ξεπερνώντας το Minions. Ξεπέρασε το Ψυχρά κι Ανάποδα ΙΙ (2019), γίνοντας η ταινία κινουμένων σχεδίων με τα μεγαλύτερα έσοδα παγκοσμίως στο πρώτο της σαββατοκύριακο, εισπράττοντας $375.6 εκατομμύρια. Έγινε η ταινία βασισμένη σε ένα βιντεοπαιχνίδι με τα μεγαλύτερα έσοδα παγκοσμίως στο πρώτο της σαββατοκύριακο, ξεπερνώντας το Ντετέκτιβ Πίκατσου (2019). Έγινε η δεύτερη ταινία κινουμένων σχεδίων με τα μεγαλύτερα έσοδα παγκοσμίως στο πρώτο της σαββατοκύριακο στις ΗΠΑ και τον Καναδά, πίσω από το Οι Απίθανοι 2 (2019), εισπράττοντας $146 εκατομμύρια. Έσπασε το ρεκόρ για το μεγαλύτερο πενταήμερο (για ταινίες που κυκλοφόρησαν σε Πέμπτη) στην Βόρεια Αμερική, ξεπερνώντας το Transformers: Η εκδίκηση των ηττημένων (2009). Έσπασε το ρεκόρ για το μεγαλύτερο πρώτο σαββατοκύριακο της Illumination, ξεπερνώντας το Εγώ, ο Απαισιότατος 2 (2013). Έγινε η ταινία βασισμένη σε ένα βιντεοπαιχνίδι με τις μεγαλύτερες εισπράξεις όλων των εποχών, ξεπερνώντας το Warcraft: Η Σύγκρουση Δυο Κόσμων (2016) μέσα σε εννιά μέρες. Έγινε η ταινία κινουμένων σχεδίων με τις μεγαλύτερες εισπράξεις και η πρώτη που ξεπέρασε το $1 δισεκατομμύριο από τότε που ξεκίνησε η Πανδημία COVID-19, ξεπερνώντας το Minions 2: Η Άνοδος του Γκρου (2022). Επίσης, έγινε η τελευταία ταινία που εισέπραξε $1 δισεκατομμύριο κατά την διάρκεια της πανδημίας COVID-19, η οποία ολοκληρώθηκε επίσημα τον Μάιο του 2023. Στην Ιαπωνία, το πρώτο του σαββατοκύριακο με $14.3 εκατομμύρια έγινε το υψηλότερο για ταινία κινουμένων σχεδίων του Χόλυγουντ, και η ταινία της Universal με τις μεγαλύτερες εισπράξεις, ξεπερνώντας το Jurassic World: Κυριαρχία (2022). Στο Μεξικό έγινε η ταινία με τις μεγαλύτερες εισπράξεις όλων των εποχών, εισπράττοντας $82.4 εκατομμύρια ξεπερνώντας το Spider-Man: No Way Home (2021), το οποίο εισέπραξε $81.1 εκατομμύρια. Το Κινηματογραφικό Σύμπαν της Marvel έγινε το πρώτο franchise που εισέπραξε $29 δισεκατομμύρια με την κυκλοφορία των Ant-Man και Wasp: Κβαντομανία και Φύλακες του Γαλαξία 3. Το Fast & Furious έγινε το έβδομο franchise που εισέπραξε $7 δισεκατομμύρια παγκοσμίως με την κυκλοφορία του Fast X. Το franchise Spider-Man έγινε το τρίτο franchise που εισέπραξε $10 δισεκατομμύρια με την κυκλοφορία του Spider-Man: Ακροβατώντας στο Αραχνο-Σύμπαν. Έχοντας εισπράξει $120.5 στις ΗΠΑ στο εναρκτήριο του σαββατοκύριακο, έγινε το τρίτο πιο επιτυχημένο εναρκτήριο σαββατοκύριακο για οποιαδήποτε ταινία Spider-Man και γενικά ταινία της Sony, πίσω από τα Spider-Man: No Way Home (2021) και Spider-Man 3 (2007). Το Ακροβατώντας στο Αραχνο-Σύμπαν επίσης έγινε η ταινία κινουμένων σχεδίων με διάρκεια πάνω από δύο ώρες με τις μεγαλύτερες εισπράξεις, ξεπερνώντας το Ταξίδι στη Χώρα των Θαυμάτων (2001). Το Ακροβατώντας στο Αραχνο-Σύμπαν έγινε η ταινία κινουμένων σχεδίων με τις μεγαλύτερες εισπράξεις σε διανομή από την Sony Pictures. Είναι η ταινία της Sony Pictures Animation με τις μεγαλύτερες εισπράξεις, ξεπερνώντας το Στρουμφάκια (2011). Το franchise Transformers έγινε το δέκατο τέταρτο franchise που εισέπραξε $5 δισεκατομμύρια με την κυκλοφορία του Transformers: Η Εξέγερση των Θηρίων. Το franchise Επικίνδυνη Αποστολή έγινε το δέκατο τέταρτο franchise που εισέπραξε $4 δισεκατομμύρια με το Επικίνδυνη Αποστολή: Θανάσιμη Εκδίκηση – Μέρος Πρώτο. Το Οπενχάιμερ έχει το μεγαλύτερο εναρκτήριο σαββατοκύριακο για ταινία ακατάλληλη για ανηλίκους από την πανδημία COVID-19.Έχει επίσης το εναρκτήριο σαββατοκύριακο με τις μεγαλύτερες εισπράξεις για ταινία του Κρίστοφερ Νόλαν που δεν είναι μέρος της τριλογίας Ο Σκοτεινός Ιππότης. Είναι επίσης η ταινία Β' Παγκοσμίου Πολέμου με τις μεγαλύτερες εισπράξεις, ξεπερνώντας το Δουνκέρκη (2017), που επίσης σκηνοθετήθηκε από τον Νόλαν. Είναι η δεύτερη βιογραφική ταινία με τις μεγαλύτερες εισπράξεις πίσω από το Bohemian Rhapsody (2018). Είναι η πέμπτη κυκλοφορία IMAX με τις μεγαλύτερες εισπράξεις, έχοντας εισπράξει $154 εκατομμύρια. Το Barbie είχε το πιο εισπρακτικό εναρκτήριο σαββατοκύριακο για οποιαδήποτε ταινία που δεν είναι συνέχεια, remake, ή με υπερήρωες.Το Barbie είχε το πιο εισπρακτικό εναρκτήριο σαββατοκύριακο από το Black Panther: Wakanda Forever (2022). Είχε επίσης το μεγαλύτερο εναρκτήριο σαββατοκύριακο για ταινία από γυναίκα σκηνοθέτη. Έγινε η κωμωδία με τις μεγαλύτερες εισπράξεις όλων των εποχών. Έγινε η 53η ταινία που ξεπέρασε το $1 δισεκατομμύριο παγκοσμίως. Έγινε η ταινία της Warner Bros. που ξεπέρασε το $1 δισεκατομμύριο πιο γρήγορα, κάνοντάς το μέσα σε 17 μέρες, ξεπερνώντας το Ο Χάρι Πότερ και οι Κλήροι του Θανάτου - Μέρος 2 (2011), που το έκανε σε 19 μέρες. Έγινε η ταινία της Warner Bros. με τις μεγαλύτερες εισπράξεις στις Ηνωμένες Πολιτείες Αμερικής και στον Καναδά, ξεπερνώντας το Ο Σκοτεινός Ιππότης (2008). Με την κυκλοφορία των Shazam! Η Οργή των Θεών, The Flash, και Blue Beetle, το Εκτεταμένο Σύμπαν της DC έσπασε ρεκόρ έχοντας εφτά συνεχόμενες εισπρακτικές αποτυχίες, μαζί με τα Αρπακτικά Πτηνά (2020), Wonder Woman 1984 (2020), The Suicide Squad (2021), και Black Adam (2022). Το Taylor Swift: The Eras Tour έγινε η ταινία συναυλίας με τις μεγαλύτερες εισπράξεις όλων των εποχών.Είχε επίσης το μεγαλύτερο άνοιγμα Σαββατοκύριακου για ταινία συναυλίας όλων των εποχών και το δεύτερο μεγαλύτερο άνοιγμα Σαββατοκύριακου μετά από το Joker. Το 2023 έχει αναφερθεί ως η χρονιά των “flopbuster”, καθώς διάφορες ταινίες μπλοκμπάστερ, συμπεριλαμβάνοντας τα Fast X, Η Μικρή Γοργόνα, The Flash, Ο Ιντιάνα Τζόουνς και ο Δίσκος του Πεπρωμένου, Transformers: Η Εξέγερση των Θηρίων, Ant-Man και Wasp: Κβαντομανία, και Shazam! Η Οργή των Θεών να είναι από τις μεγαλύτερες εισπρακτικές αποτυχίες όλων των εποχών. Είναι η πρώτη φορά από το 2003 που οι τρεις ταινίες με τις μεγαλύτερες εισπράξεις της χρονιάς δεν ήταν συνέχειες, μέχρι τις 25 Οκτωβρίου του 2023.